বিগ ব্রেকিং, ‘ফুল’ ছেড়ে হাত ধরলেন মৌসম বেনজির নুর

ওয়েবডেস্ক- ঘাসফুল ছেড়ে কংগ্রেসে (Congress) যোগ দিলেন মৌসম বেনজির নূর (Mausam Benazir Noor)। ২০২৬ এ ভোটের আগে ফের ঘাসফুল শিবিরে বড় ধাক্কা।

শনিবার প্রদেশ কমিটির সভাপতি শুভঙ্কর সরকার মৌসমের যোগদানের কথা জানান। ভোটের আগেই মৌসমের যোগদান অবশ্যই বাংলায় কংগ্রেসের দলকে ভারী করল। দিল্লিতে এইআইসিসি দফতরের কংগ্রেসের নেতৃত্ব ও সভাপতি শুভঙ্কর সরকারের উপস্থিতিতে মৌসমের ঘরে ফেরা অবশ্যই তাৎপর্যপূর্ণ।

২০১৯ এ লোকসভা নির্বাচনের মুখে এভাবেই একদিন হাত শিবির ছেড়ে তৃণমূলে যোগ দিয়েছিলেন মৌসম বেনজির নূর। তিনি ছিলেন উত্তর মালদহের কংগ্রেস সাংসদ। ভোটের মুখে মৌসমের এই দলবদল খুব বড় অস্বস্তিতে ফেলে দেয় কংগ্রেসকে।

আরও পড়ুন- ‘আলিপুরদুয়ারে তৃণমূল হারলেও লক্ষ্মীর ভাণ্ডার বন্ধ হয়নি’, কেন্দ্রীয় বঞ্চনার অভিযোগে সরব অভিষেক

২০০৯ সালে সক্রিয় রাজনীতিতে আসেন মৌসম। মালদহের কংগ্রেস নেতা গনিখান চৌধুরীর ভাগ্নি মৌসম সেই বছর বছর সুজাপুরের বিধানসভা কেন্দ্র থেকে উপনির্বাচনে জয়ী হন কংগ্রেসের টিকিটে। মৌসমের মা রুবি নূরের প্রয়াণে ওই আসনটি খালি হয়েছিল। মায়ের আসনে মৌসমই প্রতিদ্বন্দ্বিতা করেন আর জয়ী হন। সে বছরই লোকসভা নির্বাচনে উত্তর মালদহ কেন্দ্র থেকে মৌসমকে ফের প্রার্থী করে কংগ্রেস। সে ভোটেও মৌসম জয়ী হন ও সংসদে পৌঁছে যান। ২০১৪ সালে ফের উত্তর মালদহ থেকে মৌসম জয়ী হন। কংগ্রেস সভাপতি হন রাহুল গান্ধী। সেই সময় মালদহের জেলা কংগ্রেসের সভাপতির পদটিও পান মৌসম বেনজির নূর।